O‘zbekistonlik tennischi Sabina Sharipova Xitoydagi turnirni mag‘lubiyat bilan boshladi

Iste’dodli tennischi Sabina Sharipova Xitoyning Anning shahrida boshlangan va mukofot jamg‘armasi 75 ming dollarni tashkil etuvchi turnirda O‘zbekistonning sport sharafini himoya qilayotgandi, deb xabar beradi Olamsport.com.

Sabina ilk davradayoq mag‘lubiyat alamini totib ko‘rdi. Musobaqaning yettinchi raqamli tennischisi, xitoylik Kay-Lin Jangga qarshi kortga chiqqan Sharipova raqibasiga 3:6, 6:3, 2:6 hisobida imkoniyatni boy berib qo‘ydi. Endi Jang ikkinchi davrada Janubiy Afrika Respublikasi vakilasi Shanel Simmonds bilan ro‘baro‘ keladi.